Шараі (Валожынскі раён)

Шараі́ (, ) — вёска ў Валожынскім раёне Мінскай вобласці. Уваходзіць у склад Дорскага сельсавета.

 Геаграфія 
Знаходзіцца за 20 км на ўсход ад Валожына, 37 км ад чыг. ст. Аляхновічы на лініі Мінск—Маладзечна, 54 км ад Мінска. Рэльеф раўнінны. Транспартныя сувязі па шашы Мінск—Валожын, якая праходзіць побач з вёскай.

Планіровачна складаецца з прамалінейнай вуліцы мерыдыянальнай арыентацыі, забудаванай двухбакова, няшчыльна, драўлянымі дамамі сядзібнага тыпу.

 Назва 
З-пад Маладзечна было прозвішча Шарай, з-пад Мёраў — Шараевіч, з Глыбокага — Шарайкевічhttps://www.familysearch.org/ark:/61903/3:1:3QS799G359M5P?i=11&cat=1139038&lang=ru

https://www.familysearch.org/ark:/61903/3:1:3QS7-89XW-X15?i=433&cat=2325332

https://www.familysearch.org/ark:/61903/3:1:3QS7-99XW-XSNC?i=193&cat=2325332. Ёсць латышскае Šarajshttps://uzvardi.lv/surname/737802.

 Гісторыя 
Вядома з XVIII ст. У 1800 г. вёска, З двары, 31 жыхар, у Мінскім павеце Мінскай губерні Расійскай імперыі, уласнасць сапраўднага стацкага саветніка І. Рожэрсана. У 1858 г. 20 жыхароў мужчынскага полу, уласнасць графа В. Тышкевіча. Паводле перапісу 1897 г. 9 двароў, 62 жыхары, у Пяршайскай воласці Мінскага павета. 24 красавіка 1906 г. вяскоўцы накіравалі ў Дзяржаўную думу прашэнне аб надзяленні іх зямлёй, якая засталася без задавальнення. У 1908 г. 12 двароў, 78 жыхароў.

З 1921 г. пад уладай Польшчы. У 1921 г. 9 двароў, 71 жыхар.

З лістапада 1939 года ў БССР. З 12 кастрычніка 1940 года ў Валожынскім раёне Баранавіцкай вобласці. У Вялікую Айчынную вайну з 25 чэрвеня 1941 г. да 5 ліпеня 1944 г. акупіравана нацыстамі, на франтах загінулі 2 вяскоўцы.

З 20 верасня 1944 года ў Маладзечанскай вобласці 16 мая 1950 г. арганізаваны калгас імя К. К. Ракасоўскага, які абслугоўвала Валожынская МТС. З 28 лютага 1952 г. землі ў складзе калгаса «Чырвоны сцяг» (цэнтр — в. Доры). У 1959 г. 76 жыхароў. З 20 студзеня 1960 года ў Мінскай вобласці, з 25 снежня 1962 года ў Маладзечанскім, з 6 студзеня 1965 года ў Валожынскім раёне.

З 1991 года ў незалежнай Беларусі. У 1994 г. 12 двароў, 23 жыхары.

 Насельніцтва 

 Крыніцы 

 Літаратура 


 Спасылкі 

Катэгорыя:Дорскі сельсавет
Катэгорыя:Населеныя пункты Валожынскага раёна